钦定古今图书集成/明伦汇编/氏族典/第460卷 > 魏学曾
## 钦定古今图书集成/明伦汇编/氏族典/第460卷 > 魏学曾

按《明外史魏学曾传》：“学曾，字惟贯，泾阳人。嘉靖三十
二年进士。除户部主事，迁郎中，寻擢光禄少卿，进右
佥都御史，巡抚辽东。隆庆初，进右副都御史，以疾去。
起兵部右侍郎，旋改吏部，转左侍郎。忤张居正，遂归。
居正殁，起南京户部右侍郎，召为右都御史，督仓场，
寻以南京户部尚书致仕。万历十八年，顺义王扯力”
克西赴青海，火落赤真，相犯洮河，副总兵李奎、李联
芳先后被杀。明年，起学曾兵部尚书，总督陕西、延、宁、
甘肃军务，以功加太子少保。明年，哱拜反，遂煽诸部
为乱。学曾督战，连战失利。学曾尝上疏，令监军无与
兵事。帝为饬梅国祯如其言，国祯颇憾之。及至军，劾，
诸将观望，而颇以玩寇为学曾罪。帝遂大怒，逮学曾
至京。然学曾逮未逾月而贼破灭。学曾初夺职为民，
叙功以原官致仕。居家数年卒。